stanford-oval/wikipedia huggingface dataset:
Helsingin Tarmo
Seura urheilupolitiikan pyörteissä

Helsingin Tarmo synty liittyi 1920-luvun lopun TUL:n tiukkoihin sisäisiin kiistoihin liittyen. Niissä olivat vastakkain sosiaalidemokraattien ja kommunistien kannattajat. Helsingin Jyryn siirtyessä kommunistien hallitsemaksi sosiaalidemokraattiset työläisurheilun kannattajat perustivat uuden seuran eli Helsingin Tarmon vuonna 1931.
Seuraavan kerran seura joutui urheilupoliittisten kiistojen kohteeksi 1950-luvulla. Sen seurauksena Tarmo siirtyi uuden keskusjärjestön Työväen Urheiluseurojen Keskusliiton (TUK) jäseneksi vuonna 1959. Sen puitteissa Tarmo liittyi SVUL:n alaisten lajiliittojen jäseneksi. Tämä ei olisi ollut mahdollista TUL:n puitteissa.
Kolmen liiton lentopallomestari

1950-luvulla Tarmon miesten joukkue oli TUL:n parhaita lentopallojoukkueita saavuttaen liiton mestaruuskilpailuissa hopeaa 1953, pronssia 1955 ja viimein liiton mestaruuden 1956. Tultuaan urheilupoliittisista syistä erotetuksi Työväen Urheiluliitosta 8.11.1956 seuran jaostot liittyivät SVUL:n lajiliittoihin, muun muassa Koripallo- ja Lentopalloliittoon, jonka sisähallissa talvisarjana pelatun lentopallomestaruuden Tarmo voitti heti kaudella 1957 ja uudelleen 1959. Kun Suomen Lentopalloliitto perustettiin 1959 järjesti se seuraavasta kaudesta alkaen myös liiton mestaruuskilpailut. Tarmo voitti Lentopalloliiton mestaruuden kausilla 1960 ja 1961. Suomen mestaruutta ei Tarmo kuitenkaan onnistunut saavuttamaan, hopealla SM-sarjassa se oli 1957, 1958 ja 1959 sekä pronssilla 1960. Tarmo pelasi yhtäjaksoisesti SM-sarjassa kauteen 1967–1968 saakka, jolloin edessä oli putoaminen. Tämän jälkeen Tarmo ei ole SM-sarjatasolle palannut.
Menestyneitä tarmolaisia

Helsingin Tarmo urheilijat ovat olleet hyvin edustettuina olympialaisissa. Vuoden 1960 olympialaisissa nyrkkeilijä Jorma Limmonen otti pronssia. 1980-luvun olympialaisissa oli useita tarmolaisia olympiaedustajia. Painonnostaja Viktor Sirkiä ja judoka Jaakko Saari olivat mukana vuoden 1980 olympialaisissa sekä judoka Juha Salonen, nyrkkeilijä Hannu Vuorinen ja painija Ilpo Seppälä vuoden 1984 olympialaisissa.
Aiheesta muualla

Seuran kotisivut
Hiukkaspoikkeama

Hiukkaspoikkeama kuvaa partikkelin siirtymää väliaineessa sen kuljettaessa aaltoa. Useimmissa tapauksissa kyseessä on pitkittäinen aaltoliike (kuten ääniaalto), mutta voi myös olla poikittainen (esimerkiksi kielen värähtely).
Tasoaallossa hiukkaspoikkeamalle ξ pätee kaava:
Muita kaavoja:
Herttuat (yhtye)

Herttuat oli suomalainen iskelmäorkesteri, joka julkaisi nimeään kantavan albumin Herttuat vuonna 1974.
Yhtyeen jäseniä olivat Aatos Tarkki, Jorma Syrjälä, Hannu Keinänen, Seppo Karhemaa ja pääasiallinen laulusolisti Juhani Markola, joka sittemmin lähti uudelleen soolouralle. Vuonna 1976 kosketinsoittajaksi vaihtui Simo Laiho ja basistiksi sekä toiseksi solistiksi Åke Lahtinen.
Vuonna 1979 Herttuat teki Valkeakosken Hakan jalkapallojoukkueelle kannatuslaulun Hakapotkut.
Herttuakunta

Herttuakunta on herttuan tai herttuattaren hallitsema maa-alue, läänitys tai valtakunta. Euroopassa varsinkin ranskalaiset ja brittiläiset herttuakunnat ovat perinteisesti olleet epäitsenäisiä kuningaskunnan osia, kun taas saksankielisellä alueella ja Pyhässä saksalais-roomalaisessa keisarikunnassa itsenäiset herttuakunnat olivat yleisempiä.
Nykyisen Ranskan alueella sijaitsi keskiajalla useita herttuakuntia, ja Ison-Britannian kuninkaalla on nykyisinkin Normandian herttuan arvonimi. Normandian herttuan herttuakuntaan kuuluvat nykyisin Kanaalisaaret. Merkittäviä historiallisia ranskalaisia herttuakuntia ovat muiden muassa Normandia, Burgundi, Bretagne ja Akvitania.
Englantilaisia herttuakuntia olivat keskiajalla Lancashire ja Cornwall.
Nykyisin itsenäisiä herttuakuntia ei enää ole, joskin Luxemburg on itsenäinen suurherttuakunta.
Helmer Husa

Iisakki Helmer Husa (28. tammikuuta 1894 Karunki – 27. elokuuta 1955 Tornio) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Husan vanhemmat olivat kauppias, maanviljelijä Iisakki Vilhelm Husa ja Maria Johanna Risto ja puoliso vuodesta 1919 Tyyne Hilja Ohenoja. Husa kävi Helsingin Kauppiaitten Kauppakoulun 1915 ja oli isänsä omistaman liikkeen hoitaja Karungissa 1915–1919. Hän perusti vienti- ja tukkuliikkeen T:mi Helmer Husa Tornioon 1919 ja oli Helmer Husa Oy:n perustajaosakas, toimitusjohtaja ja hallituksen puheenjohtaja vuodesta 1938. Yhtiö oli merkittävä läntisen rajakaupan harjoittaja tukkuliikkeiden piirissä Suomessa. Tornion kaupunginvaltuuston jäsen Husa oli 1928–1945 ja vuodesta 1948 sekä kaupunginhallituksen jäsen 1929–1947. Hänellä oli myös useita kaupan alan ja muita luottamustehtäviä. Kauppaneuvoksen arvonimen Husa sai 1945, ensimmäisenä torniolaisena henkilönä. Lahjoituksillaan Husa tuki monien yleishyödyllisten yhdistysten ja järjestöjen toimintaa ja vaikutti osaltaan merkittävästi muun muassa Tornion kauppakoulun perustamiseen.
Harold Harmsworth Rothermere

Harold Harmsworth, lordi Rothermere.
Harold Sidney Harmsworth, Rothermeren ensimmäinen varakreivi (26. huhtikuuta 1868 Hampstead, Lontoo – 26. marraskuuta 1940 Bermuda) oli brittiläinen sanomalehdenkustantaja, joka kehitti yhdessä veljensä lordi Northcliffen kanssa Britanniaan keltaista lehdistöä. Heidän tunnetuin lehtensä oli Daily Mail, jota Rothermere johti veljensä kuoleman jälkeen. Hän tuki 1930-luvulla lehdissään saksalaismielisiä ja natsimyönteisiä kantoja.
Heikki Välisalmi

Juho Heikki Välisalmi (nimi vuoteen 1906 Johan Henrik Karttunen; 11. huhtikuuta 1886 Kuopio – 28. maaliskuuta 1947 Helsinki) oli suomalainen kirjailija, toimittaja, näyttelijä ja sosiaalidemokraattien kansanedustaja. Hän käytti myös nimimerkkiä Hesekiel.
Välisalmen vanhemmat olivat poliisikonstaapeli Heikki Karttunen ja Maria Vartiainen. Hän pääsi ylioppilaaksi 1907 Kuopion lyseosta ja työskenteli Otava-lehden toimittajana Kuopiossa 1905–1906, Savon Työmiehen aputoimittajana Kuopiossa 1907, Sosialistin toimitussihteerinä ja päätoimittajana Turussa 1909–1912 sekä Hämeen Voiman päätoimittajana Hämeenlinnassa 1912–1914. Vuosina 1914–1917 Välisalmi oli poliittisista syistä karkotettuna Venäjälle. Palattuaan Suomeen hän oli Hämeenlinnan poliisimestarina 1917–1918 ja lähti sitten erään yksityisen liikkeen asioissa Venäjälle palaten sieltä 1921.
1920-luvulla Välisalmi oli Sosialistin päätoimittajana Turussa 1923–1924, Uuden Auran teatteriarvostelijana Turussa 1925, Kotoa ja kaukaa -lehden päätoimittajana 1925–1926 ja Suomen Sosialidemokraatin toimittajana 1925–1928. Viimeksi hän oli Kustannus Oy Kansanvallan kirjallisena johtajana Helsingissä 1928–1935.
Näyttelijänä Välisalmi oli mukana Ida Aalbergin Unkarin-kiertueella 1907–1908. Kiertueen jälkeen hän oli Kotkan työväen teatterin johtajana 1908–1909, Turun näyttämön näyttelijänä 1910, Turun työväen näyttämön johtajana 1910–1911, Hämeenlinnan työväen näyttämön johtajana 1912–1913 ja vielä Pietarin suomalaisen teatterin johtajana 1920–1921 sekä Hämeenlinnan työväen näyttämön näyttelijänä 1922–1923. Hän näytteli 1920- ja 1930-luvuilla useissa elokuvissa. Välisalmi ohjasi sosialidemokraattisen puolueen vaalielokuvan Valveutuminen vuonna 1938.
Välisalmi oli SDP:n kansanedustajana 1917–1918 edustaen Hämeen läänin eteläistä vaalipiiriä. Hän oli Valtion draamallisen taiteen asiantuntijalautakunnan sihteerinä ja oli Suomen Kirjailijaliiton johtokunnan varapuheenjohtaja ja Suomen näytelmäkirjailijain liiton hallituksen jäsen.
Välisalmi oli naimisissa vuosina 1910–1925 Saima Lydia Lehtisen kanssa. Avioeron jälkeen hän meni uusiin naimisiin 1928 Amanda Aurora Heinosen kanssa.
Teoksia

Ikeen alta. Runoyritteitä.  Savon työväen sanomalehti-osuuskunta, Kuopio 1907
Siperiaan karkoitettuna: muistelmia ja vaikutelmia.  1917
Kärsivä kansa. Runoja.  Työväen sanomalehtiosakeyhtiö, Helsinki 1922
40 kuukautta Neuvosto-Venäjällä, muistelmateos.  1923
Karu kamarani. Runoja.  Sosialistin kirjapaino-osakeyhtiö, Turku 1924
Vankeja. Kertoelmia ja muistelmia.  Sosialistin kirjapaino-osakeyhtiö, Turku 1924
Savolainen "neekeri" kesäreissulla. Pakinoita kesämatkalta Turusta Savoon.  Kansanvalta 1925
Veres vanhaa veikeämpi. Maalailuja Savon maalta.  Kansanvalta 1925
Esiintyjäin avuksi. Runoa ja suorasanaista, Sos.-dem. puoluetoimikunnan iltamaohjelmia 1.   Sosialidemokraattinen Puoluetoimikunta, Helsinki 1926
Ihmisen polku. Kantaatti Suomen työväen laulu- ja soittojuhliin vuodelta 1927, Suomen Työväen musiikkiliiton nuottivarasto 7.  Sävellykset Armas Maasalo. Tampere 1926 (uusia painoksia otettu vuosina 1953–1974)
Kohtalon koura.  Kansanvalta 1926
Savolainen neekeri muilla mailla. Pikku juttuja matkalta Helsingistä Napoliin.  Kansanvalta 1926
Rautainen laki. 4-näytöksinen näytelmä.   Kansanvalta 1927
Tuhatvuotinen valtakunta. Nelinäytöksinen näytelmä.   Kansanvalta 1928
Juhlaruno Pienviljelijäpäiville v. 1929.   Pienviljelijäin liitto, Helsinki 1929
Maailman toinen puoli. Kuvauksia.  Kansanvalta 1929
Päivän paluu - Maan kutsu, runoja. Pienviljelijäpäiväin ohjelmisto 1930.  Pienviljelijäin liitto, Helsinki 1930
Raja. 5-kuvaelmainen näytelmä.  Kansanvalta 1932 (yhdessä Veikko Rajakosken kanssa)
Elämän virta. Kantaatti Helsingin Työväen mieskuoron 25-vuotisjuhlaan. Sävellykset Väinö Pesola.  Maan sävel, Helsinki 1933
Kantaatti Suomen työväen laulu- ja soittojuhliin 1935. Sävellykset Armas Järnefelt.  Suomen työväen musiikkiliitto, Tampere 1934
Hämeen raatajat, runoja.  Hämeen etel. sos.dem. piiritoimikunta, Hämeenlinna 1933
Elämän maantiellä. Kuvauksia.   Karisto 1935
Täysi päivä. Runoja.   Kansanvalta 1936
Nuorten vartio. Työläisnuorison marssi. Sävellykset Väinö Pesola.  Tampereen Työväen Kirjapaino, Tampere 1937
Toinen porras, romaani.  Karisto 1940, 2. painos 1962
Yhteisvoima. Osa kantaatista Maan sävel. Sekakuorolle.
Hämeen jättiläinen. Kuka tietää?, runoja.  Kirjoittajat Väinö Kivisalo (Hämeen jättiläinen) ja Heikki Välisalmi (Kuka tietää?)
Desantti. 1-osainen huvinäytelmä, Propaganda-Aseveljet ry:n näytelmäsarja 11.   Porvoo 1944
Kohtalon tähdet. 5-kuvaelmainen näytelmä. 1944
Uusi henki täyttää maan. 2-näytöksinen näytelmä, Propaganda-aseveljet r.y:n näytelmäsarja 12.   Porvoo 1944, Tammi 1946
Elämän kiertokulku. Novelleja.  Tammi 1946
Mies maailman turulla : muistelmia.  1946
Pane kirves pois. Käsikirjoitus. 1-näytöksinen näytelmä.
Elokuvaroolit

Murtovarkaus (1926)
Muurmanin pakolaiset (1927)
Runoilija muuttaa (1927)
Herra Elanto (1932, myös käsikirjoittajana)
Kahden tanssin välillä (1930)
Aatamin puvussa ja vähän Eevankin (1931)
Sininen varjo (1933)
Voi meitä! Anoppi tulee (1933)
Pikku myyjätär (1933)
Syntipukki (1935)
Valveutuminen (1938)  (myös ohjaus)
Aiheesta muualla

Vapaasti ladattavia Heikki Välisalmen e-kirjoja Projekti Lönnrotilta
Heikki Välisalmi : Siperiassa vallankumouksen ensimmäisenä viikkona. Muutamia muistelmia 20 vuoden takaa, Suomen Sosialidemokraatti, 26.03.1937, nro 82, s. 3, Kansalliskirjaston digitaaliset aineistot
Henry Corden

| Henry Corden |
| --- | --- |

Henkilötiedot
Koko nimi:  Henry Cohen
Syntynyt: 6. tammikuuta 1920  Montreal, Quebec
Kuollut: 19. toukokuuta 2005 (85 vuotta)  Los Angeles, Kalifornia
Näyttelijä
Taiteilijanimet:  Harry Corden
Aktiivisena:  1947–2000
Merkittävät roolit:  Retu Kivinen (Kivisten ja Sorasten uudet seikkailut)
Aiheesta muualla
IMDb 
Henry Cohen (6. tammikuuta 1920 – 19. toukokuuta 2005) oli kanadalais-yhdysvaltalainen näyttelijä, joka tunnetaan parhaiten Retu Kivisen ääniroolista.
Ura

Henry Corden syntyi Henry Cohenina Montrealissa, Kanadassa vuonna 1920, josta hän muutti lapsena New Yorkiin, Yhdysvaltoihin. Corden aloitti uransa näyttelijänä teatterin ja radion parissa ennen siirtymistään Hollywoodiin 1940-luvun lopulla. Hän teki ensi esiintymisensä elokuvassa Hurjimus vuonna 1947, jossa Corden näytteli Boris Karloffin esittämän hahmon apulaista Hendrickiä. Tämän jälkeen hän usein esitti rikollisia, sekä pieniä rooleja elokuvissa aina 1960-luvulle asti. Televisiossa Corden esiintyi 1950-luvulta lähtien muun muassa sarjoissa Perry Mason, Lahjomattomat, My Little Margie ja Unelmatyttöni.
Ura > Ääninäyttelijänä

1960-luvulta lähtien Corden teki myös äänirooleja animaatioihin ja teki aluksi sivuääniä Kiviset ja Soraset- ja Jetsonit-piirrossarjoihin, sekä esitti kenraali Fongin lisäksi monia sivuhahmoja Jonny Questissä. Vuonna 1977 alkuperäisen Retu Kivisen ääninäyttelijän Alan Reedin kuollessa sai Corden uransa merkittävämmän roolin. Hän vietti pitkän ajan yrittäessään imitoida Reedin ääntä mahdollisimman tarkasti. Myöhemmin Cordenin versio Retun äänestä muokkaantui enemmän hänen omanlaiseksi, mikä kuulosti hahmon inspiroineesta hahmosta Ralph Kramdenistäselvennä televisiosarjassa The Honeymooners, jossa hahmoa näytteli Jackie Gleason. Corden toimi hahmon roolissa vuodesta 1977 lähtien aina kuolemaansa saakka esittäen Retua televisiosarjoissa, mainoksissa ja videopeleissä.
Harold Harris at the Playboy Club

| Harold Harris at the Playboy Club Harold Harris Trio |
| --- | --- | --- |

Livealbumin tiedot
 Äänitetty : Chicagon Playboy-klubilla
 Julkaistu: 1962
 Formaatti: LP-levy
 Tuottaja(t): Sid McCoy
 Tyylilaji: jazz
 Kesto: 31.07
 Levy-yhtiö: Vee Jay
Harold Harrisin muut julkaisut
| Here’s Harold 1961 | Harold Harris at the Playboy Club 1962 |   |
Harold Harris at the Playboy Club on yhdysvaltalaisen jazzpianisti Harold Harrisin trion albumi, joka on äänitetty Chicagon Playboy-klubilla vuonna 1962. Yhtye oli klubin orkesterina sen avaamisesta lähtien kolmisen vuotta ennen tätä levyä. Vuonna 1961 ilmestyi yhtyeen ensimmäinen albumi Here’s Harold (Vee Jay LP-3018). Tämän albumin on tuottanut jazzista vastaava A&R-johtaja Sid McCoy. Levy-yhtiö on Vee Jay Records, 1449 South Michigan Avenue, Chicago, Illinois.
Kappaleet

Playboy Theme – 4:50  (Cy Coleman)
Hefner Just Walked in – 3:25  (Harold Harris)
When Your Lover Has Gone – 5:20  (E. A. Swan)
1. E. H. Morris & Co., Inc. – ASCAP 2. Edgewater – Conrad – BMI 3. Remick Music Corp. – ASCAP
What Kind of Fool Am I? – 5:13  (Bricusse – Newley)
Lot of Livin’ (to Do) – 4:53  (L. Adams – C. Strouse)
Another Time – 2:56  (Harold Harris)
In Other Words – 4:30  (Bart Howard – C. Strouse)
Kappale ”In Other Words” tunnetaan myös nimellä ”Fly Me to the Moon”.
1. Ludlow Music, Inc. – BMI 2. E. H. Morris & Co., Inc. – ASCAP 3. Edgewater – Conrad – BMI 4. Alminae Music – ASCAP
Kokoonpano

Harold Harris – piano, celesta
Lennell Glass – basso
George Harps – rummut
Hexagon

| Hexagon |
| --- | --- |

Yritysmuoto:  osakeyhtiö
Osake:  OMX: HEXA B
ISIN:  SE0000103699
Perustettu:  1975 Eken Industri & Handel AB (nimi ennen vuotta 1993)
Toimitusjohtaja:  Ola Rollén
Kotipaikka:  Lilla Bantorget 15, (Box 3692), Tukholma, Ruotsi
Toimiala:  paikkatietoalan ja teollisuuden mittaustekniikka, mittauslaitteet ja -ratkaisut
Liikevaihto:   24,6 mrd. SEK (2014)
Tilikauden tulos:   3,8 mrd. SEK (2014)
Henkilöstö:  14 865 (31.12.2014),  16 132 
Tytäryhtiöt:  Leica Geosystems
Kotisivu:  hexagon.com
Infobox OKVirheellinen NIMI-arvo: 
Hexagon AB on ruotsalainen, vuonna 1975 perustettu, paikkatietoalaan ja teollisuuden mittauksiin keskittynyt pörssiyritys. Osakeyhtiön kotipaikka on Tukholma. Sillä on runsas 16 000 työntekijää. Yrityksellä on oma toimipiste ja aktiivinen läsnäolo noin 50 valtiossa.  Hexgonin osake kuului helmikuussa 2016 OMX:n pohjoismaiseen osakeindeksiin (OMXN40).
Hexagonin liikevaihdosta noin puolet tulee yritysmaailman paikkatietosovelluksista (mittalaitteet ja sensorit sekä georeferoidun mittausaineiston käsittelyohjelmistot) ja toinen puoli teollisista yrityssovelluksista (sensorit ja ohjelmistot tuotannon optimointiin sekä teollisuus-ja offshore-laitosten suunnittelu-, rakentamis- ja operointiohjelmistot). Markkina-alueista tärkeimmät ovat Pohjois-Amerikka (31 % liikevaihdosta; yli 4 000 työntekijää), Länsi-Eurooppa (30 %; yli 5 500 hlöä) ja Kiina (noin 15 %; yli 2 300 hlöä).
Eräs tunnetuimpia Hexagonin tytäryrityksiä on Sveitsin Heerbruggissa kotipaikkaansa pitävä maanmittausalan tuotteita tarjoava Leica Geosystems-osakeyhtiö.
Kuvia

Teodoliittimittausta valtatien varressa (Leica Geosystems).
Rakennusten, rakenteiden ja maaston 3D-mittaamiseen käytetty skannaava lidar (Leica Geosystems).
Geodeettisen referenssiaseman GPS-antenni (Leica Geosystems).
Aiheesta muualla

Our History (Arkistoitu – Internet Archive) (englanniksi) (hexagon.com)
Montessori

Montessori voi viitata:
montessoripedagogiikka, kasvatusfilosofia
Maria Montessori, italialainen pedagogi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Montessori”, voi hakea sivunnimihaulla, laajalla sivunnimihaulla tai tekstihaulla.
Hengshui

| Hengshui 衡水市, Héngshuĭ Shì |
| --- | --- |
 Hengshuin sijainti Hebein maakunnassa, alla sijainti Kiinassa
 Hengshui
 Koordinaatit: 37.7381°N, 115.6631°E 
Valtio:  Kiinan kansantasavalta
Maakunta:  Hebei
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  8 815 km²
Väkiluku (2010):  4 340 773
Aikavyöhyke:  UTC+8
Suuntanumero(t):  +86 (0)318
 
 www.hengshui.gov.cn 
 Kaupungintalo: 486 Renmin Road (East), Taocheng District 
Infobox OKVirheellinen NIMI-arvo: 
Hengshui (kiin. 衡水市, pinyin: Héngshuĭ Shì) on prefektuuritason kaupunki Hebein maakunnassa Kiinassa. Kaupunki sijaitsee noin 105 kilometriä maakunnan pääkaupunki Shijiazhuangista itäkaakkoon ja noin 250 kilometriä Pekingistä etelälounaaseen. Hengshuin väkiluku on 4,34 miljoonaa (2010) ja pinta-ala 8 815 neliökilometriä.
Kaupunki rajoittuu lännessä Shijiazhuangin, pohjoisessa Baodingin, idässä Cangzhoun, sekä etelässä Dezhoun ja Xingtain prefektuuritason kaupunkeihin.
Pekingistä Hongkongiin johtava pohjois-eteläsuuntainen perinteinen rautatie kulkee Hengshuin kautta. Kaupungin kautta kulkee myös poikittainen Shijiazhuang–Dezhou -rautatie; jotka asemat ovat suurnopeusjunaratojen varrella.
Hallinnollinen jako

Piirikuntatasolla kaupunki jakautui seuraavasti (2010):
| --- | --- |
 Kaupunkipiirit (2) 1. Taocheng (桃城区), 522 147 as.  2. Jizhou (冀州区), 362 013 as. Piirikuntatason kaupunki (1) 3. Shenzhou (深州市), 566 087 as. :  Piirikunnat (8) 8. Anping (安平县), 328 512 as.  11. Fucheng (阜城县), 341 087 as.  9. Gucheng (故城县), 487 025 as.  10. Jingin piirikunta tai Jingxian (景县), 528 693 as.  7. Raoyang (饶阳县), 280 498 as.  6. Wuqiang (武强县), 214 549 as.  5. Wuyi (武邑县), 315 693 as.  4. Zaoqiang (枣强县), 394 469 as.
Galleria

Hengshuin rautatieasema.
Hengshuin kaupungintalo.
Hengshuin yliopistoa.
Hengshuin buddhalaisen temppelin pagodi.
Jingzhoun pagodi.
Aiheesta muualla

Kuvia tai muita tiedostoja aiheesta Hengshui Wikimedia Commonsissa
Hengshui City Information (erityisesti talouspainotus) (englanniksi) (chinaknowledge.com)
China Postal Code: Hebei Province (prefektuuri ja piirikuntataso) (englanniksi) (youbianku.com)
Piirikuntatason aluejako.
Montserrat Figueras

Montserrat Figueras vuonna 2010.
Montserrat Figueras i Garcia (15. maaliskuuta 1942 – 23. marraskuuta 2011) oli katalonialainen sopraano.
Figueras syntyi Barcelonassa ja opiskeli siellä näyttelemistä ja laulamista. Hän lähti vuonna 1968 Baseliin.
Figueras avioitui 1968 Jordi Savallin kanssa. Pari oli mukana perustamassa vanhan taidemusiikin yhtyettä Hespèrion XX. Vuonna 1987 Savall perusti La Capella Reial -laulu- ja soittoyhtyeen, jonka jäsen Figueraskin oli.
Hewlett Packard Enterprise

| Hewlett Packard Enterprise Company |
| --- | --- |

Yritysmuoto:  pörssiyhtiö
Osake:  NASDAQ: HPE
ISIN:  US42824C1099
Perustettu:  2015
Toimitusjohtaja:  Antonio Neri
Puheenjohtaja:  Patricia Russo
Kotipaikka:  Palo Alto, Kalifornia, Yhdysvallat
Toimiala:  tietotekniikka
Henkilöstö:  55 000 (2018)
Kotisivu:  www.hpe.com
Infobox OKVirheellinen NIMI-arvo: 
Hewlett Packard Enterprise Company (HPE) on yhdysvaltalainen kansainvälinen tietotekniikkayritys, jonka kotipaikka on Palo Alto, Kalifornia, Yhdysvallat. Hewlett-Packardin jakautumisen jälkeen yrityksille suunnatut palvelimet, tallennusjärjestelmät, verkkolaitteet sekä ohjelmistot ja palvelut ovat kuuluneet Hewlett Packard Enterpriselle.
Historia

Hewlett Packard Enterprise perustettiin 1. marraskuuta 2015 Hewlett-Packardin jakautuessa kahtia, joista toinen yhtiö oli HP.
HPE ilmoitti SGI:n hankkimisesta 275 miljoonalla dollarilla vuonna 2016.
HPE:n ohjelmistoliiketoiminta yhdistyi Micro Focusiin vuonna 2017.
HPE ilmoitti toukokuussa 2019 pyrkimyksestä ostaa Cray. HPE ilmoitti kaupan valmistumisesta syyskuussa 2019.
Aiheesta muualla

Hewlett Packard Enterprisen kotisivut
Hilja Vilkemaa

Hilja Vilkemaa vuonna 1926
Hilja Elina Vilkemaa (sukunimi vuoteen 1914 Vilkman; 24. joulukuuta 1887 Turku – 8. joulukuuta 1976 Helsinki) oli suomalainen oppikoulun lehtori, edistyspuolueen kansanedustaja ja kirjailija.
Hilja Vilkemaan äiti oli ompelija Alina Wilkman. Hän pääsi ylioppilaaksi 1909 ja valmistui filosofian kandidaatiksi 1920 sekä maisteriksi 1922. Vilkemaa toimi Helsingin suomalaisen tyttölyseon suomen kielen ja historian tuntiopettajana sekä viransijaisena 1921–1928, Uuden yhteiskoulun suomen kielen ja historian tuntiopettajana 1926–1927 ja Koulukujan yhteislyseon opettajana ja johtajana 1928–1929. Hän oli Helsingin suomalaisen tyttölyseon ja Tyttönormaalilyseon tuntiopettajana ja viransijaisena 1931–1936, Helsingin toisen suomalaisen tyttökoulun suomen kielen nuorempana lehtorina 1936–1938, Tyttönormaalilyseon historian ja yhteiskuntaopin vanhempana lehtorina 1938–1957, Tyttönormaalilyseon vt. yliopettajana 1947–1948 sekä Tyttönormaalilyseon vararehtorina 1951–1957. Vilkemaa sai opetusneuvoksen arvon 1957.
Hilja Vilkemaa oli mukana Suomalaisen Naisliiton toiminnassa vuodesta 1910 alkaen ja toimi liiton sihteerinä ja puheenjohtajana. Vilkemaa pyki erityisesti tekemään tunnetuksi kirjailija Minna Canthin elämäntyötä ja hän perusti tätä varten opintokerhoja ja järjesti Canth-aiheisia juhlia. Vilkemaa oli Naisten Ääni-lehden päätoimittajana ja hän toimitti myös Raittiuskasvatus-lehteä ja Suomen Naisten lehteä.
Vilkemaa toimi Kansallisen edistyspuolueen kansanedustajana 1920–1922 edustaen Turun läänin pohjoista vaalipiiriä. Hän oli myös Helsingin kaupunginvaltuuston jäsenenä 1951–1964 ja kuului Vapaamielisten Liiton hallitukseen ja johtokuntaan.
Teoksia

Naisten suhde valtiolliseen toimintaan. Kansallisen edistyspuolueen kirjasia 4. Kansallinen edistyspuolue, Helsinki 1919.
Kuvia vuosisatain saatosta : suomalaisen naisliiton kesäjuhlassa Terijoella heinäkuun 5 p:nä 1931 esitetty juhlakulkue ja kuvaelma. Helsinki 1931
Minna Canth : elämäkerrallisia piirteitä. Otava 1931
Suomalaisen partiotyttöliiton nuotiomenot ; tekijät Hilja Vilkemaa ja Einar Fieandt. Suomalaisen partiotyttöliiton julkaisuja 2. Helsinki 1932
Nuoriso ja politiikka, teoksessa Turun tyttölyseo : (Turun suomalainen tyttökoulu) 1882-1932. Turku 1932
Nuorison julkinen salakoulu. Suomen naisten kansallisliiton siveellisyyskomitean julkaisuja n:o 7. Helsinki 1933
Partiotyttöjen marssi. Helsinki 1938
Miten opetamme raittiutta ; toim. O. A. Kärnä ja Hilja Vilkemaa. WSOY 1939
Heimon neliapila. Suomen opettajain raittiusliiton vuorokeskusteluja n:o 46. Suomen opettajain raittiusliitto, Vammala 1941
Ikeen murtuvan näät silloin. Raittiusjärjestöjen yhteistoimikunta, Helsinki 1942
Yöstä aamuun uusin tunnuksin. Suomen opettajain raittiusliiton vuorokeskusteluja n:o 57. Suomen opettajain raittiusliitto, Vammala 1945
Reformaattori ; analysoinut Heikki Salomaa. Helsinki 1946
Mirror Mirror (Sash!:n kappale)

| ”Mirror Mirror” Sash! ft>  Jean Pearl |
| --- | --- | --- |

Singlen tiedot
 Julkaistu: 19. joulukuuta 2011
 Tyylilaji: Dance, elektroninen musiikki
 Kesto: 03.36
 Levy-yhtiö: Tokapi Recordings
Sash!:n muut singlet
| ”All is Love” 2010 | ”Mirror Mirror” 2011 | ”What Is Life” 2012 |
Mirror Mirror on saksalaisyhtye Sash!:n kappale. Kappaleella duetoi myös Jean Pearl. Sen julkaisi Tokapi Recordings singlenä 19. joulukuuta 2011. Kappaleelle on tehty myös musiikkivideo, joka julkaistiin videopalvelu YouTubessa 14. heinäkuuta 2011. Kappale ei ole päässyt lainkaan listoille.